מערבבים בקערה את קמח האורז עם כוס אחת של מים ומניחים לעמוד לפחות לשעה (אפשר גם ללילה).
מערבבים בבלנדר את האורז המבושל והקוקוס המגורר.
מוסיפים את המלח ואת כוס המים הנותרת ומערבלים לבלילה חלקה.
מערבבים את הבלילה עם קמח האורז (בידיים) ומניחים בצד.
אם הצלחתם להשיג קרם קוקוס, השתמשו בו. אם לא, בשלו על אש גבוהה 2 כוסות חלב קוקוס עד שהן מצטמצמות לכוס אחת. קררו את הקרם לפני שאתם ממשיכים בהכנה.
מערבבים את קרם הקוקוס עם הסוכר והמלח עד שהם נמסים.
מוסיפים את הבצל הירוק ומערבבים.
מחממים את מחבת השקעים על אש בינונית ומורחים אותה במעט שמן סויה או תירס.
ממלאים את השקעים בתערובת התחתונה לגובה של שני שלישים.
מחכים כדקה ומוסיפים בכל שקע כ-2 כפיות מתערובת קרם הקוקוס.
מכסים את התבנית במכסה ומשאירים על האש 8-10 דקות, עד שהן מזהיבות ושוליהן נעשים פריכים.
מוציאים את החביתיות בכף ומגישים. בתאילנד מקובל לצרף 2 חביתיות יחד לכדי כדור.
אני מישתגעת על קאנום קרוק. יש לי את מחבת השקעים. תודה על המתכון. אולי יש לך את המתכון לרוטי או לוטי?
שוש, אשמח מאוד אם תכתבי כאן איך יצא ואם צריך לתקן משהו במתכון. יש לי מתכון של רוטי (לוטי) איפשהו במחשב. אחפש אותו בשבילך.
תודה עבור המתכון. עוד לא הספקתי לעשות. כשאנסה את המתכון אכתוב איך יצא.
אני ממש ניפעמת ממהירות התגובה שלך וגם תודה!!!!!!!!!!!!!!
חזרתי מתאילנד מאוהבת בחבתיות קוקוס. היכן ניתן להשיג מחבת שקעים( באזור צפון הארץ ומרכזה), האם ניתן להשתמש במחבת שקעים לפנקייק? תודה.
גילה – המחבת שבה משתמשים בתאילנד עשויה מברזל שחור כבד, וקוטר כל שקע הוא בערך 3-4 ס"מ. הסתכלתי קצת על מחבתות שקעים באינטרנט. נראה לי שמשהו כזה יכול להתאים. אבל אני מניחה שגם אם יש לך מחבת עם שקעים גדולים יותר המתכון עדיין ייצא טעים.